ನಾನೊಬ್ಬ ಅಲ್ಪ ಸಂಖ್ಯಾತ ಅಂತ ನನ್ನ ಟಾರ್ಗೆಟ್ ಮಾಡಿದ್ದಾರೆ ಜಮೀರ್ ಅಹಮ್ಮದ್ ಬೆಂಗಳೂರು: ನಾನೊಬ್ಬ ಅಲ್ಪ ಸಂಖ್ಯಾತ ಅಂತ ನನ್ನ ಟಾರ್ಗೆಟ್ ಮಾಡಿದ್ದಾರೆ. ನಾನು ಅಲ್ಪ ಸಂಖ್ಯಾತನಾಗಿದ್ದು, ಬೆಳಿತಿದ್ದೀನಿ ಅಂತಾ ನನ್ನ ವಿರುದ್ಧ ರಾಜಕೀಯ ಕುತಂತ್ರ ನಡೆಸುತ್ತಿದ್ದಾರೆ ಎಂದು ಶಾಸಕ ಜಮೀರ್ ಅಹ್ಮದ್ ತಿಳಿಸಿದ್ದಾರೆ. Download the Newsfirstlive app ಈ ಬಗ್ಗೆ ನ್ಯೂಸ್ಫಸ್ಟ್ಗೆ ಮಾಹಿತಿ ನೀಡಿರುವ ಜಮೀರ್ ಅಹ್ಮದ್, ನನ್ನ ಮೇಲೆ ಸಲ್ಲದ ಆರೋಪ ಮಾಡುತ್ತಿರುವ ಪ್ರಶಾಂತ ಸಂಬರಗಿ ವಿರುದ್ಧ ಕಾನೂನು ಮೂಲಕವೇ ಉತ್ತರ ಕೊಡುತ್ತೇನೆ. ನಾನು ಪೊಲೀಸರಿಗೆ ಹಾಗೂ ಕಾನೂನಿಗೆ ಗೌರವ ಕೊಡ್ತೀನಿ ಎಂದು ಹೇಳಿದ್ದಾರೆ. NewsFirst Live ಪ್ರಕರಣ ಸಂಬಂಧ ಪೊಲೀಸರು ತನಿಖೆಗೆ ಕರೆದರೆ ಹೋಗುತ್ತೇನೆ. ಪ್ರಕರಣದಲ್ಲಿ ಸಂಜನಾ ಜೊತೆ ನನ್ನ ಹೆಸರು ತಳಕು ಹಾಕುವ ಹಿಂದೆ ಖಂಡಿತವಾಗಿಯೂ ಯಾರದೋ ಕೈವಾಡವಿದೆ. ಪ್ರಕರಣ ಸಂಬಂಧ ಮುಕ್ತವಾಗಿ ತನಿಖೆ ನಡೆಯಲಿ ಎಂದಿದ್ದಾರೆ. ಪ್ರಕರಣದಲ್ಲಿ ನನ್ನ ಹೆಸರು ಬರಲು ರಾಜಕೀಯ ಕಾರಣವಿರಬಹುದು, ನಮ್ಮ ಸರ್ಕಾರವಿಲ್ಲ ಇವತ್ತು, ಬಿಜೆಪಿ ಸರ್ಕಾರದ ಆಡಳಿತವಿದೆ. ನಾನೇ ಹೇಳ್ತೀದಿನಿ, ತನಿಖೆ ನಡೆಲಿ, ಒಂದು ವೇಳೆ ನನ್ನ ತಪ್ಪು ಸಾಬಿತಾದ್ರೆ ನೀವು ಹೇಳಿದಾಗೆ ಕೇಳ್ತೀನಿ ಅಂಥ ಮನವಿ ಮಾಡಿದ್ದಾರೆ.